Μαρκ Γουέιν Κλαρκ

Ο Μαρκ Γουέιν Κλαρκ (Mark Wayne Clark, 1 Μαΐου 1896 – 17 Απριλίου 1984) ήταν Αμερικανός στρατηγός που είχε λάβει μέρος και στους δύο παγκόσμιους πολέμους καθώς και στο πόλεμο της Κορέας. Κατά τη διάρκεια του Β΄ Παγκοσμίου Πολέμου ήταν ο νεότερος Αμερικανός Αντιστράτηγος στον αμερικανικό στρατό.

 Ο Μαρκ Κλαρκ γεννήθηκε στις 1 Μαΐου του 1896 σε στρατιωτική βάση της Νέας Υόρκης. Ο πατέρας του ήταν στρατιωτικός και η μητέρα του Αμερικανο-Εβραία. Από νωρίς ακολούθησε το στρατιωτικό επάγγελμα εισαχθείς στη Στρατιωτική Σχολή Γουέστ Πόιντ από την οποία και αποφοίτησε το 1917 λαμβάνοντας αμέσως μέρος στον Α΄ Παγκόσμιο Πόλεμο υπηρετώντας στο 11ο σύνταγμα πεζικού της 5ης αμερικανικής μεραρχίας στο γαλλικό μέτωπο όπου και τραυματίσθηκε σοβαρά το 1918. Κατά τη διάρκεια του μεσοπολέμου υπηρέτησε σε διάφορες επιτελικές υπηρεσίες παρακολουθώντας σχολές ανωτέρων βαθμίδων και συμμετέχοντας σε μεγάλες στρατιωτικές ασκήσεις. Στις αρχές του Β΄ Π.Π., ο Μαρκ Κλαρκ ανέλαβε υπαρχηγός του Επιτελείου Στρατού υπό τον στρατηγό Μάρσαλ όπου και προάχθηκε από ταξίαρχος σε υποστράτηγο. Ένα μήνα μετά την είσοδο των ΗΠΑ στον Πόλεμο (Ιανουάριος του 1941), ανέλαβε αναπληρωτής αρχηγός του Επιτελείου και τον Ιούνιο του 1942 Αρχηγός του 2ου Σώματος Στρατού. Τον Οκτώβριο του 1942 ορίσθηκε αναπληρωτής αρχηγός των συμμαχικών δυνάμεων στην επιχείρηση Πυρσός όπου μετά την απόβαση συγκροτήθηκε η 1η διασυμμαχική Στρατιά στην εκστρατεία της Βόρειας Αφρικής. Στο στάδιο αυτό ήλθε σε άμεση επαφή με τον Γάλλο αρχηγό των Ενόπλων Δυνάμεων ναύαρχο Νταρλάν, της κυβέρνησης του Βισύ, που βρισκόταν "τυχαία" στο Αλγέρι με τον οποίο και διαπραγματεύτηκε την "κατάπαυση του πυρός", ή συνθηκολόγηση με τις λεγόμενες δύο "συμφωνίες Κλαρκ - Νταρλάν". Το 1943 ανέλαβε διοικητής της 5ης Αμερικανικής Στρατιάς στη Τυνησία όπου και στη συνέχεια ηγήθηκε των αμερικανικών αποβατικών δυνάμεων στην Ιταλία με τις οποίες και εισήλθε θριαμβευτής στη Ρώμη, καταλαμβάνοντας έτσι την μία πρωτεύουσα του Άξονα. Μετά την άνευ όρων συνθηκολόγηση των σε Ιταλία και Αυστρία γερμανικών δυνάμεων που, σημειώνεται ότι, έγινε ενώπιον αυτού τον Απρίλιο του 1945 στην Καζέρτα, ανέλαβε καθήκοντα ύπατου Αρμοστή στην Αυστρία. Το 1947 ανέλαβε την γενική αρχηγία των κατά ξηρά αμερικανικών δυνάμεων. Το 1952 διαδέχθηκε τον Μάθιου Ριτζγουαίη στην αρχιστρατηγία των δυνάμεων του ΟΗΕ στον πόλεμο της Κορέας καθώς και των αμερικανικών δυνάμεων της Άπω Ανατολής. Μετά το πέρας του πολέμου αυτού (30 Οκτωβρίου 1953) αποχώρησε από την ενεργό υπηρεσία. Ο Αντιστράτηγος Μαρκ Γουέιν Κλαρκ πέθανε στις 17 Απριλίου του 1984 στο Τσάρλεστον της Νότιας Καρολίνας, σε ηλικία 87 ετών. Ήταν παντρεμένος και είχε δύο παιδιά, τον Ουίλιαμ, που έγινε αξιωματικός του πεζικού, και την Πατρίτσια Άννα. Ο Μαρκ Γ. Κλαρκ συνέγραψε δύο Απομνημονεύματα που δημοσίευσε υπό τους τίτλους: "Υπολογισμός Κινδύνου" (1950) και "Από το Δούναβη στον Γιάλου" (1954). (Γιάλου: ποταμός της Κορέας). Ο Μαρκ Γουέιν Κλαρκ είχε τιμηθεί εκτός από αμερικανικά και με πολλά συμμαχικά παράσημα. Το όνομά του φέρουν προς τιμή του ένας αυτοκινητόδρομος και μία γέφυρα στις ΗΠΑ. Μεγάλη Ελληνική Εγκυκλοπαίδεια, τόμ. Γ΄ (συμπλήρωμα), σελ. 352 "Ιστορία του 20ού Αιώνος" (6 τόμοι) Έκδ. Παρνελ - Χρυσός Τύπος, Αθήνα 1979, τόμ. 5ος, σελ. 1960 Atkinson, Rick (2002). Στρατός στην Αυγή: Ο Πόλεμος στη Βόρεια Αφρική, 1942-1943 . Holt Paperbacks. ISBN 0-8050-8724-9 . Atkinson, Rick (2008). Την ημέρα της μάχης: Ο Πόλεμος στη Σικελία και την Ιταλία, 1943-1944 . Holt Paperbacks. ISBN 978-0-8050-8861-8 . Baxter, Colin F. (1999) Ο στρατάρχης Μπέρναρντ Μοντγκόμερι Δίκαιο, 1887-1976: μια επιλεγμένη βιβλιογραφία . Greenwood Press. ISBN 978-0-313-29119-7 . Clark, Mark W. (2007). "Υπολογισμός κινδύνου", Τα απομνημονεύματα του πολέμου Μεγάλης General American . Βιβλία Enigma. ISBN 978-1-929631-59-9 . Katz, Robert (2003). "Η μάχη για τη Ρώμη" . Simon & Schuster. ISBN 978-0-7432-1642-5 . Hapgood, David? Richardson, David (2002) [1984]. "Monte Cassino: Η ιστορία της Αμφιλεγόμενα μάχη του Β 'Παγκοσμίου Πολέμου" (ανατύπωση ed.). Cambridge Mass:. Da Capo ISBN 0-306-81121-9 . Έγγραφα του Mark W. Clark, προς Dwight D. Eisenhower Προεδρική Βιβλιοθήκη Αρχειοθετήθηκε 2012-09-29 στο Wayback Machine. Εύρεση βοήθειας για την Mark W. Clark Προφορική Ιστορία, Dwight D. Eisenhower Προεδρική Βιβλιοθήκη Αρχειοθετήθηκε 2009-01-14 στο Wayback Machine. Ιστορικό ηχητικό από τον General Clark (1946) Στρτηγός Mark W. Clark Αρχειοθετήθηκε 2011-07-09 στο Wayback Machine. - TIME magazine, cover of July 7, 1952 Από την Απελευθέρωση της Ρώμης στην κορεατική ανακωχή - Στρατηγού Wayne Mark Clark συνέντευξη - 1975 Ο Στρατηγός Clark εξηγεί την στρατιωτική κατάσταση στην Ιταλία, 1943 Πλάνα Mark W. Clark Collection Αρχειοθετήθηκε 2017-07-30 στο Wayback Machine. The Citadel Archives & Museum.